*Dragi Cicibani planinci!*

Drevesa so že odvrgla svoje listje, mraz že prodira skozi zlate žarke jesenskega sonca in nas vabi, da se podamo na pot in se naužijemo jesenskih lepot.

Pohod bo 18. 11. 2023, tokrat se bomo podali na pot do Framskega slapu – Skalca, kjer bomo lahko občudovali kaj vse je za nas tokrat pripravila narava.

**Dobimo se na parkirišču pri Osnovni šoli na Črešnjevcu ob 9.00**, kjer se nato skupaj odpeljemo proti slapu, čez Hočko Pohorje do Slivniškega Pohorja, ves čas po glavni cesti, pri tablah Planinka in Hotel Tisa zavijemo desno vse do doma CŠOD Planinka, kjer pustimo avtomobile in od tam vzamemo pot pod noge in krenemo proti Slapu Skalca. Pot je razgibana hodili bomo po cestni in gozdni poti (cca. 30/40min hoje). Po poti bomo skupaj načrtovali postanek za malico in se nato po isti poti podali nazaj proti avtomobilom.

Prihod domov je predviden okrog 13.00.

**Hrana** iz nahrbtnika.

**Pijača** (ne presladka ali gazirana) naj bo v plastenki na navoj.

**Obutev močnejša, *vodoodporna.***

**Oblačila (topla, na način ''čebulnega'' oblačenja/slačenja) primerna letnemu času in vremenskim razmeram.**

S seboj prinesite planinski dnevnik in veliko dobre volje.

Lep planinski pozdrav,

Saša Nešić in Mirka Repnik

Prijave na tel. št.: 040 832 682 (Saša) ali 031 475 707 (Mirka)